Il-Kwiekeb Ikellmuk Il-kwiekeb ikellmuk meta ssejħilhom, bil-lejl, bin-nhar, għax dejjem jistennewha xi kelma minn hawn isfel fejn uliedhom ma jitwildux sikwit. Iżda jaqbillek tistenna jaqa' d-dlam u n-nies imorru, għaliex fis-skiet il-kelma toħroġ ċara, u ħadd ma jidħak bik kif jagħmel tifel li jisma' l-ħoss ta' lingwa li mhix tiegħu, u l-kwiekeb ma jħobbux lil min jissemma'. Aħjar tistenna d-dlam, iżda iekk inti m'intix fir-razza żgħira ta' uliedhom, fid-dlam jagħarfuk l-istess u leħnek jikxfek, w għalxejn, għalxejn tistenna, għad li veru li l-kwiekeb ikellmuk meta ssejħilhom.